La FJFS 2018 ha lliurat a les falleres majors les teles per als vestits oficials
21 de novembre 2017

El saló de Plens de l'Ajuntament de Sagunt va ser el lloc triat per a lliurar a les falleres majors de la Federació Junta Fallera de Sagunt de 2018, Mª del Mar Gimeno López i Andrea Escribá Fernández, les teles dels vestits oficials. Enguany, i per primera vegada, lluiran una tela exclusiva de seda que ha rebut el nom _Sagunt_. També se'ls ha lliurat els mantons, tant a les falleres majors com a les respectives corts d'honor.

Les sedes són una reproducció d'una tela del segle XVIII. La seda estreta de la fallera major de la FJFS, Mª del Mar Gimeno López, és de color blau nit amb adorns florals en diferents tons de rosa, taronja i blau. Per la seua banda, el color de fons de la seda estreta de la fallera major infantil, Andrea Escribá Fernández, és blanc trencat i porta adorns de flors blaves, roses, roges i taronges.

![](/media/midb1jkf/51img_8748_cuerpo.jpg)  

L'alcalde de Sagunt, Quico Fernández, ha manifestat que és una bona iniciativa lliurar per primera vegada una seda exclusiva a les falleres majors sota el nom _Sagunt_. “**Este disseny va a ser una marca d'identitat de les falles de la FJFS**” ha recalcat l'alcalde, qui ha recordat que les falles i la seda “**són elements que van units per, entre altres coses, ser elements patrimoni de la humanitat**”.

![](/media/tqcjswnz/51img_8769_cuerpo.jpg)  
![](/media/fbkkgc10/51img_8800_cuerpo.jpg)![](/media/gbihdopc/51img_8785_cuerpo.jpg)  
![](/media/klvbiun0/51img_8761_cuerpo.jpg)  
![](/media/3cdgl5sc/51img_8815_cuerpo.jpg)  
 

*   [](http://www.facebook.com/sharer.php?u=https://aytosagunto.es/va/actualitat/la-fjfs-2018-ha-lliurat-a-les-falleres-majors-les-teles-per-als-vestits-oficials/ "Facebook")
*   [](http://twitter.com/share?url=https://aytosagunto.es/va/actualitat/la-fjfs-2018-ha-lliurat-a-les-falleres-majors-les-teles-per-als-vestits-oficials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-fjfs-2018-ha-lliurat-a-les-falleres-majors-les-teles-per-als-vestits-oficials/ "Linked In")
*   [](mailto:?body=https://aytosagunto.es/va/actualitat/la-fjfs-2018-ha-lliurat-a-les-falleres-majors-les-teles-per-als-vestits-oficials/)